La Llei 18/1996, de 27 de desembre, de relacions amb les comunitats catalanes de l'exterior, té per objecte regular el suport, la coordinació i la intensificació de les relacions de la Generalitat, de la societat catalana i de les seves institucions amb les comunitats catalanes establertes fora del territori de Catalunya i les seves entitats, per canalitzar les aportacions dels col·lectius catalans de l'exterior a la dinàmica de la societat catalana.
D'acord amb l'article 3.2.8 del Decret 421/2006, de 29 de novembre, correspon al Departament de la Vicepresidència donar suport a les comunitats catalanes de l'exterior.
Atès el que preveuen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; els preceptes de caràcter bàsic de la Llei 38/2003 de 17 de novembre, general de subvencions i el Reial decret 887/2006, de 21 de juliol, pel qual s'aprova el Reglament de la Llei 38/2003 esmentada; la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores de les subvencions per a activitats socials i culturals extraordinàries, ajuts socials i despeses de reforma i rehabilitació de seus de comunitats catalanes de l'exterior, les quals es publiquen a l'annex d'aquesta Ordre.
Es deroga l'Ordre VCP/148/2007, de 8 de maig, per la qual s'aproven les bases reguladores dels ajuts a les comunitats catalanes de l'exterior per al finançament de les despeses ordinàries i per a la realització d'activitats socials i/o culturals extraordinàries, i es convoquen les corresponents al 2007, l'Ordre VCP/147/2007, de 8 de maig, de convocatòria d'ajuts a les comunitats catalanes de l'exterior per atendre necessitats de caràcter assistencial i d'aprovació de les bases reguladores, i VCP/145/2007, de 9 de maig, de convocatòria d'ajuts a les comunitats catalanes de l'exterior per finançar obres de rehabilitació i reforma de les seves seus socials, així com l'adquisició de béns immobles destinats a ser noves seus socials, i d'aprovació de les bases reguladores.
Barcelona, 19 de febrer de 2008
1.1 L'objecte de les subvencions que es regeixen per aquestes bases és el finançament de les despeses de les activitats socials i culturals extraordinàries, dels ajuts socials, i de les despeses de reformes i rehabilitacions de les seus de les comunitats catalanes de l'exterior, que es poden concedir pels conceptes següents:
a) Les despeses d'organització d'activitats culturals de difusió i promoció de Catalunya, la seva llengua, cultura i tradicions que no s'organitzin amb caràcter regular anualment i que no formin part de la programació habitual de l'entitat.
Queden excloses aquelles activitats organitzades per la comunitat catalana de l'exterior que difonguin la cultura pròpia del país on estigui reconeguda la comunitat i aquelles altres activitats de caràcter social que promoguin la dinamització de l'entitat i fomentin la participació dels socis quan no impliquin la difusió i promoció de la llengua i cultura catalanes.
b) El finançament d'ajuts socials a persones membres de les comunitats catalanes de l'exterior destinats a pal·liar situacions d'especial necessitat o precarietat.
Són subvencionables les despeses dels medicaments i tractaments mèdics, així com les despeses que garanteixin unes mínimes condicions dignes de vida, tals com ajuts al lloguer, o al pagament dels subministres d'aigua, gas, llum o calefacció.
c) Les despeses de reformes i rehabilitacions de seus de comunitats catalanes de l'exterior.
1.2 Aquestes subvencions són compatibles amb altres subvencions que els subjectes sol·licitants hagin demanat per a la mateixa finalitat sempre que ho comuniquin a l'òrgan concedent en el moment de presentar la sol·licitud..2 Període
Les bases específiques de cada subvenció regulades als annexes successius determinen el període en què s'han de realitzar les actuacions que són objecte de subvenció..3 Destinataris/àries
Poden sol·licitar les subvencions previstes a les lletres a) i c) les comunitats catalanes de l'exterior legalment reconegudes.
Les subvencions previstes a la lletra b) les poden sol·licitar les persones membres de les comunitats catalanes de l'exterior.
Els sol·licitants han de complir en qualsevol dels supòsits els requisits que s'estableixen a les bases específiques de cada tipus de subvenció de les regulades en aquesta Ordre..4 Quantia
4.1 La quantia màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
4.2 Per determinar la quantia de la subvenció, a l'empara de la convocatòria corresponent es té en compte l'adequació de les propostes que presenten els interessats als criteris de valoració publicats en aquestes bases, així com altres subvencions o ajudes que l'entitat o la persona sol·licitant pugui percebre pel mateix concepte, de manera que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte o despesa..5 Sol·licituds
Les sol·licituds per a cada subvenció s'han de formalitzar mitjançant els models d'impresos normalitzats adreçats a la persona titular de la Direcció General de Relacions Internacionals de la Secretaria d'Afers Exteriors de la Vicepresidència.
Els models d'impresos es poden obtenir a la pàgina web http://www.gencat.cat/afersexteriors.
Juntament a l'imprès de sol·licitud, els interessats han d'annexar la documentació a la qual fa referència la base 6 d'aquest annex així com la documentació complementària prevista per a cada línia de subvenció.
Les sol·licituds es poden presentar al registre de la Secretaria d'Afers Exteriors a l'adreça que es determini a la convocatòria corresponent, o mitjançant qualsevol de les oficines i registres que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El termini de presentació de les sol·licituds s'establirà en la convocatòria corresponent..6 Documentació
6.1 A les sol·licituds de subvenció emplenades a tots els seus camps cal adjuntar la documentació que s'indica a continuació i la que requereix cadascuna de les línies de subvenció regulades als successius annexos d'aquesta Ordre:
a) Còpia compulsada de la documentació que acrediti la personalitat jurídica de l'entitat.
b) Còpies compulsades dels documents que acreditin les facultats atorgades a la persona representant de l'entitat o federació reconeguda (nomenament, poders etc.) i el seu document nacional d'identitat o passaport.
c) Declaració responsable de no estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
d) Declaració sobre si s'han demanat o s'han obtingut altres ajuts públics o privats per al mateix concepte, incloent-hi els imports sol·licitats i concedits.
e) Declaració responsable de donar compliment d'aquells requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística que els siguin exigibles i aplicables.
f) Declaració responsable, si és el cas, de donar compliment de l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, o el Decret 246/2000, de 24 de juliol, sobre l'aplicació de les mesures alternatives de caràcter excepcional al compliment de la quota de reserva.
g) Si escau, declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social, inclosa en el formulari de sol·licitud normalitzat, en el moment de la sol·licitud i acceptació de la subvenció.
La signatura de la sol·licitud de la subvenció o de l'ajut per part del possible beneficiari/ària implica l'autorització a l'Administració de la Generalitat de Catalunya per a la funció de comprovació de les dades relatives al compliment de les obligacions tributàries amb l'Estat i amb la Generalitat de Catalunya.
En cas que el sol·licitant denegui de forma expressa aquest consentiment, haurà de presentar la documentació acreditativa d'estar al dia de les seves obligacions tributàries.
Respecte al compliment de les obligacions amb la Seguretat Social, caldrà que el beneficiari/ària, amb el pagament previ de la corresponent subvenció o ajut aporti el corresponent certificat.
h) Imprès normalitzat de domiciliació bancària degudament conformat per l'entitat bancària de l'entitat sol·licitant.
6.2 No cal aportar els documents indicats en els apartats a), i b) en cas que l'entitat o persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si l'òrgan gestor, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de quinze dies.
6.3 En el cas de les subvencions previstes a la base 1.1b), les persones sol·licitants només han de presentar la documentació requerida a les lletres c), d), g) i h) de la base 6.
6.4 En cas que la documentació presentada no sigui completa, l'òrgan competent demanarà a l'entitat sol·licitant que la completi en un termini de deu dies hàbils d'acord amb l'article 71 de la Llei 30/92, de 26 de novembre, de règim jurídic de les administracions públiques i procediment administratiu comú.
A més, quan ho consideri convenient, per tenir un coneixement més ampli de les activitats per a les quals es demana l'ajut, podrà demanar qualsevol informació relacionada amb caràcter addicional..7 Criteris de valoració
7.1 Les sol·licituds seran valorades d'acord amb els criteris que es determinen en els annexos corresponents per a cada línia de subvenció.
7.2 Les sol·licituds són avaluades per una comissió d'avaluació que ha d'examinar i valorar les sol·licituds, emetre'n un informe, d'acord amb els criteris de valoració establerts en els annexos successius, i trametre'l a la persona titular de la Direcció General de Relacions Internacionals de la Secretaria d'Afers Exteriors.
7.3 La persona titular de la Direcció General de Relacions Internacionals designa i presideix la comissió constituïda per un màxim de cinc tècnics de la Secretaria d'Afers Exteriors.
7.4 Amb l'objectiu d'assolir la paritat de gènere la comissió d'avaluació tendirà, en la mesura del possible, a assolir la participació equilibrada entre dones i homes..8 Procediment de concessió i tramitació
8.1 El procediment de concessió d'aquestes subvencions és el de concurrència competitiva.
8.2 L'òrgan instructor és la persona titular de la Direcció General de Relacions Internacionals de la Secretaria d'Afers Exteriors del Departament de la Vicepresidència.
8.3 L'incompliment dels requisits o del termini de presentació de sol·licituds establerts en els corresponents annexos d'aquestes bases representa la inadmissió de la sol·licitud.
La manca de presentació dels documents que preveu la base 6 o d'aquells que es determinin de manera específica en els corresponents annexos, en el termini de deu dies hàbils i amb el requeriment previ d'esmena, comporta el desistiment de la sol·licitud.
Prèviament a la valoració de les sol·licituds, l'òrgan instructor ha de resoldre sobre la inadmissió o desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant la persona titular de la Secretaria d'Afers Exteriors del Departament de la Vicepresidència en el termini d'un mes a comptar de la recepció de la notificació..9 Resolució i notificació
9.1 La persona titular de la Secretaria d'Afers Exteriors resol l'adjudicació de les subvencions amb la proposta prèvia de la persona titular de la Direcció General de Relacions Internacionals.
La resolució d'adjudicació es notificarà a les entitats i persones interessades per correu certificat si la seva sol·licitud ha estat acceptada o no en un termini màxim de 6 mesos a comptar de la data de publicació de la convocatòria corresponent.
A la notificació ha de constar que la resolució no exhaureix la via administrativa i ha d'establir els recursos que corresponguin.
9.2 Transcorregut el termini màxim de 6 mesos sense que s'hagi dictat i notificat la resolució expressa, els/les sol·licitants podran entendre desestimades les seves sol·licituds per silenci administratiu..10 Publicitat
La resolució que finalitzi el procediment de sol·licitud de subvenció es farà pública al tauler d'anuncis de la Secretaria d'Afers Exteriors i la seva pàgina web http://www.gencat.cat/afersexteriors.
Els ajuts d'import igual o superior a 3.000 euros també es publicaran al Diari Oficial de la Generalitat de Catalunya.
Així mateix, les persones interessades podran conèixer l'estat de tramitació del procediment mitjançant la consulta a la pàgina web esmentada..11 Forma de pagament
El pagament de cadascuna d'aquestes subvencions s'ha de tramitar d'acord amb el que estableixen les bases específiques establertes en els annexos successius..12 Justificació
Els subjectes beneficiaris han de presentar els documents justificatius que els annexos successius estableixen per a cada línia de subvenció en el termini que s'hi indica..13 Obligacions de les entitats beneficiàries
Les entitats beneficiàries de les subvencions previstes a les lletres a) i c) de la base 1 han de complir les obligacions següents:
Qualsevol canvi en el projecte o calendari presentat s'ha de notificar per escrit a la Direcció General de Relacions Internacionals de la Secretaria d'Afers Exteriors, la qual valorarà la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General de Relacions Internacionals de la Secretaria d'Afers Exteriors no es manifesta en sentit contrari en el termini de 15 dies hàbils a partir de la data de recepció de la notificació al registre general on radica la Direcció General de Relacions Internacionals de la Secretaria d'Afers Exteriors.
Els canvis no comunicats o que no hagin estat acceptats poden fer que es consideri que s'han incomplert les condicions, la qual cosa pot donar lloc al reintegrament total o parcial de la subvenció.
b) Notificar la sol·licitud i obtenció de subvencions o ajuts, ingressos o recursos per a la mateixa finalitat procedents de qualsevol Administració o entitat, tant pública com privada.
Aquesta comunicació s'ha de fer tant en el moment de presentar la sol·licitud com posteriorment en el cas d'ajuts sobrevinguts.
c) Proporcionar en tot moment la informació que els sigui demanada respecte la subvenció concedida i sotmetre's a les actuacions de comprovació de la Direcció General de Relacions Internacionals de la Secretaria d'Afers Exteriors, de la Intervenció General de la Generalitat, de la Sindicatura de Comptes o qualsevol altre òrgan competent d'acord amb la normativa aplicable.
d) Incloure el logotip del Departament de la Vicepresidència i l'expressió.amb la col·laboració del Departament de la Vicepresidència de la Generalitat de Catalunya. en tots els elements informatius i publicitaris relacionats amb l'activitat subvencionada.
Tanmateix, tot el material de difusió i promoció de les activitats subvencionades haurà d'estar en català a banda de la llengua oficial del lloc d'establiment de l'entitat..14 Causes de revocació i renúncies voluntàries
14.1 Són causes de revocació de les subvencions previstes a les bases reguladores aprovades per aquesta Ordre, les que es contemplen als articles 99 i 100 del Text refós de la Llei de finances públiques aprovat mitjançant Decret legislatiu 3/2002, de 24 de desembre, l'article 37 de la Llei 38/2003, de 17 de novembre, general de subvencions, i l'incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
14.2 La Direcció General de Relacions Internacionals de la Secretaria d'Afers Exteriors podrà iniciar el corresponent procediment de revocació total o parcial, i exigir el reintegrament total o parcial de les subvencions amb l'obligació de retornar l'import rebut i de pagar l'interès de demora corresponent, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques; Llei 38/2003, de 17 de novembre, general de subvencions, en cas d'incompliment de les condicions establertes en aquestes bases.
14.3 Les entitats i els membres beneficiaris únicament podran renunciar total o parcialment a la subvenció atorgada per motius justificats i abans que finalitzi el termini establert en aquestes bases per presentar les justificacions indicades.
Qualsevol renúncia posterior podrà comportar l'inici d'un expedient de revocació, amb les indemnitzacions que corresponguin..15 Comprovació i control
La Secretaria d'Afers Exteriors és la unitat encarregada d'efectuar la comprovació de la realització de les activitats subvencionades, d'acord amb la finalitat i els requisits previstos a la convocatòria, a les bases reguladores aprovades per aquesta Ordre i la resta de la normativa que li és d'aplicació, sens perjudici de les competències de control d'altres òrgans de l'Administració de la Generalitat..16 Normativa aplicable
En tot allò no previst expressament per aquestes bases són d'aplicació els preceptes continguts al capítol 9 del Text refós de la Llei de finances públiques, aprovat mitjançant el Decret legislatiu 3/2002, de 24 de desembre, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la llei 38/2003, de 17 de novembre, general de subvencions, en els seus preceptes bàsics; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya que sigui d'aplicació a l'exercici corresponent, i la resta de normativa aplicable.
Activitats socials i culturals extraordinàries de difusió i promoció de Catalunya.1 Objecte
L'objecte d'aquesta subvenció és finançar les despeses d'organització d'activitats culturals de difusió i promoció de Catalunya, la seva llengua, cultura i tradicions de les comunitats catalanes de l'exterior que no s'organitzin amb caràcter regular anualment i que no formin part de la programació habitual de l'entitat.
Queden excloses aquelles activitats organitzades per la comunitat catalana de l'exterior que difonguin la cultura pròpia del país on estigui reconeguda la comunitat i aquelles altres activitats de caràcter social que promoguin la dinamització de l'entitat i fomentin la participació dels socis quan no impliquin la difusió i promoció de la llengua i cultura catalanes..2 Període
Les activitats objecte d'aquesta subvenció s'han de realitzar total o parcialment durant l'any natural en què es publiqui la corresponent convocatòria i, excepcionalment, durant el darrer trimestre de l'any anterior..3 Entitats destinatàries
a) Una memòria descriptiva i quantificada, amb els ingressos i despeses previstes de cada activitat per a la qual se sol·licita l'ajut.
b) Una relació prioritzada de les activitats, en el cas es presentin sol·licituds per a més d'una activitat.
c) En el cas que se sol·liciti l'ajut per a una activitat ja duta a terme durant l'any en curs es poden presentar documents justificatius de la despesa realitzada..5 Avaluació
La comissió emet l'informe basant-se en l'aplicació dels criteris següents
a) L'interès i la repercussió de cadascuna de les activitats, així com la qualitat tècnica, la viabilitat i l'autosostenibilitat.
b) La inserció de l'activitat en un programa de caràcter més ampli amb col·laboració amb altres entitats públiques o privades, especialment si es tracta d'un treball a nivell de xarxa geogràfica.
c) La trajectòria històrica i la incidència en l'àmbit social de l'entitat sol·licitant.
d) L'aportació de l'entitat pel que fa a recursos humans, financers i tècnics.
e) La participació dels joves de l'entitat en la planificació i realització de l'activitat.
f) Les activitats que impulsin el protagonisme femení i visualitzin les aportacions de les dones al patrimoni i a la cultura de Catalunya..6 Pagament
b) Memòria econòmica justificativa del cost de les activitats fetes.
b.2) Originals i una còpia de les factures o documents justificatius de la despesa, per tal que la Secretaria d'Afers Exteriors pugui segellar-los conforme han estat objecte de subvenció i quedar en possessió d'una còpia.
b.3) Indicació, si escau, dels criteris de repartiment dels costos generals i/o indirectes incorporats en la relació prevista a l'apartat b.1).
b.4) Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
Ajuts socials per a membres de comunitats catalanes de l'exterior.1 Objecte
L'objecte d'aquesta subvenció és finançar les despeses destinades a pal·liar situacions d'especial necessitat o precarietat de les persones membres de les comunitats catalanes de l'exterior.
Són subvencionables les despeses dels medicaments i tractaments mèdics, així com les despeses que garanteixin unes mínimes condicions dignes de vida, tals com ajuts al lloguer, o al pagament dels subministres d'aigua, gas, llum o calefacció..2 Període
Les despeses objecte d'aquesta subvenció corresponen a l'any natural en què es publiqui la corresponent convocatòria i, excepcionalment, al darrer trimestre de l'any anterior..3 Persones beneficiàries
Poden optar a la subvenció les persones que siguin membres d'una comunitat catalana de l'exterior legalment constituïda, d'acord amb el que regula la Llei 18/1996, de 27 de desembre, de relacions amb les comunitats catalanes de l'exterior i el Decret 118/1998, de 26 de maig, pel qual s'aprova el Reglament de relacions amb les comunitats catalanes de l'exterior, en la data d'entrada en vigor de la corresponent convocatòria, i que tinguin la nacionalitat espanyola o que estiguin en situació d'obtenir-la..4 Sol·licituds
a) Certificat de la comunitat catalana de l'exterior en què consti el nom i cognoms de la persona que sol·licita l'ajut, la data d'antiguitat com a membre de la comunitat catalana, la seva nacionalitat i l'edat.
b) Declaració signada de la persona que sol·licita l'ajut en què exposi la seva situació i descrigui els conceptes pels quals demana l'ajut.
Aquesta declaració ha d'anar acompanyada de qualsevol document acreditatiu que permeti verificar la informació.
c) Declaració signada per la persona en què indiqui si és beneficiari de prestacions públiques pels mateixos conceptes..5 Avaluació
a) La inclusió en la programació anual de l'entitat d'activitats de caràcter general destinades a contribuir a millorar la qualitat de vida de la gent gran.
b) La concurrència d'altres ajuts amb el mateix objecte.
Aquesta concurrència suposarà la ponderació de la quantia de l'ajut.
c) L'especial situació de precarietat o necessitat de la persona que sol·liciti l'ajut.
d) La percepció d'ajuts pel mateix concepte atorgats per la Generalitat de Catalunya en exercicis anteriors.6 Pagament
El pagament de les subvencions s'ordena, amb caràcter de bestreta del 100%, a partir del moment de la concessió..7 Justificació
Les persones beneficiàries de les subvencions han de presentar a la Secretaria d'Afers Exteriors, abans del 2 de novembre de l'any en què es publica la convocatòria, un compte justificatiu amb aportació dels justificants de despesa.
Aquest compte justificatiu ha d'incloure una relació detallada dels justificants econòmics corresponents a les despeses subvencionades.
Així mateix cal presentar els originals i una còpia de cadascun dels documents justificatius, per tal que la Secretaria d'Afers Exteriors pugui segellar-los conforme han estat objecte de subvenció i quedar en possessió d'una còpia.
Ajuts per a obres de rehabilitació i reforma de seus de comunitats catalanes de l'exterior.1 Objecte
L'objecte d'aquesta subvenció és finançar les despeses d'obres de rehabilitació i reforma de les seus de les comunitats catalanes de l'exterior..2 Període
Les despeses objecte d'aquesta subvenció corresponen a l'any natural en què es publiqui la corresponent convocatòria i, excepcionalment, al darrer trimestre de l'any anterior..3 Entitats destinatàries
Les sol·licituds s'han de presentar, d'acord amb l'establert a les bases 5 i 6 de l'Annex 1 d'aquesta Ordre, adjuntant la documentació següent:
a) Una memòria descriptiva i quantificada, amb els ingressos i despeses previstes, de les reformes i/o rehabilitacions projectades,
b) Còpia autenticada de l'escriptura pública, del contracte d'arrendament i, si escau, document que acrediti que l'entitat és propietària, arrendatària o es troba en situació d'ocupant legal de l'immoble objecte de les reformes.
c) Estatuts de l'entitat en els quals hi consti l'adreça del domicili o seu social
d) Projecte tècnic de la reforma o rehabilitació que està previst realitzar i memòria justificativa del motiu de la reforma o rehabilitació.
e) pressupost original emès per l'empresa proveïdora, que estableixi el cost total de les reformes o rehabilitacions que es volen realitzar.
En cas que l'import de la despesa subvencionable sigui superior a 30.000 euros, l'entitat ha de presentar tres pressupostos juntament amb una memòria justificativa de l'elecció, de conformitat amb l'article 31 de la Llei 38/2003, de 17 de novembre, general de subvencions.
Aquest requisit de la presentació de les tres ofertes podrà ser dispensat per la Secretaria d'Afers Exteriors si l'entitat justifica raonadament l'impossibilitat de poder aconseguir-los a causa de circumstàncies excepcionals suficientment acreditades.
No cal aportar els documents indicats en els apartats b), i c) en cas que l'entitat o persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si l'òrgan gestor, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de quinze dies..5 Avaluació
La comissió d'avaluació a què fa referència la base 7.2 de l'annex 1 d'aquesta Ordre examina les sol·licituds.
a) Que les reformes contribueixin a una millora per a la realització d'activitats socials i/o culturals de l'entitat i les seves relacions amb l'entorn.
b) Les característiques arquitectòniques de la seu: existència d'elements de valor artístic i arquitectònic.
c) La data d'edificació..6 Pagament
b) Memòria econòmica justificativa del cost de les activitats fetes amb:
b.2) Originals i una còpia de les factures o altres documents de valor probatori equivalent i, si escau, documentació acreditativa del document.
b.3) indicació, si escau, dels criteris de repartiment dels costos generals i/o indirectes incorporats en la relació prevista a l'apartat b.1).
b.4) relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència..8 Propietat i destinació dels béns subvencionats
En el supòsit de rehabilitació i reforma de béns immobles i/o béns inventariables, l'entitat beneficiària haurà de destinar els béns concrets a la finalitat per la qual es va concedir la subvenció durant un període no inferior a cinc anys en el supòsit de béns susceptibles de ser inscrits en un registre públic i de dos anys en la resta de béns.
L'incompliment d'aquesta obligació de destinació es produirà, en tot cas, quan hi hagi venda o gravamen del bé i serà causa de reintegrament de la subvenció en els termes que estableix l'article 31.4 de la Llei 38/2003, de 17 de novembre, general de subvencions.